ഷാരൂഖില്ലാത്ത ഭാഗങ്ങളുടെ ചിത്രീകരണം പൂര്ത്തിയാക്കാനൊരുങ്ങി ആറ്റ്ലി ആര്യന് ഖാന് അറസ്റ്റിലായതോടെ ഷൂട്ടിങ് തിരക്കുകള് മാറ്റിവെച്ചിരിക്കുകയാണ് ബോളിവുഡ് താരം ഷാരൂഖ് ഖാന്. ആറ്റ്ലിയുടെ ആദ്യ ബോളിവുഡ് ചിത്രത്തിനാണ് ഒക്ടോബര് മാസത്തില് ഷാരൂഖ് ഷെഡ്യൂള് നല്കിയിരുന്നത്. നയന് താരയാണ് ചിത്രത്തില് നായിക. ചിത്രത്തിന്റെ ഷൂട്ടിങ് സെപ്റ്റംബര് ആദ്യേത്താടെ ആരംഭിച്ചിരുന്നു. എന്നാല്, മകന്റെ കേസുമായി ബന്ധപ്പെട്ട് ഷൂട്ടിങ്ങില്നിന്ന് അദ്ദേഹം വിട്ടുനില്ക്കുകയാണ് ഇപ്പോള് . ചിത്രീകരണം മുടങ്ങിയെങ്കിലും ഷാരൂഖ് ഇല്ലാത്ത സീനുകളുടെ ചിത്രീകരണം പുരോഗമിക്കുന്നതായാണ് പുതിയ വിവരം. ഒക്ടോബര് രണ്ടിനാണ് ആര്യന് ലഹരിക്കേസില് പിടിയിലാകുന്നത്. മൂന്നിന് താരപുത്രന്റെ അറസ്റ്റും രേഖപ്പെടുത്തി. നിലവില് ആര്തര് റോഡ് ജയിലിലാണ് ആര്യന്. മുംബൈ കോടതി ജാമ്യം നിഷേധിച്ചതിനാല് ഒക്ടോബര് 20 വരെ ആര്യന് ജയിലില് തുടരും. ഷാരൂഖിന് ചിത്രീകരണത്തിന് എത്താന് സാധിക്കാത്തതിനാല് മറ്റു താരങ്ങളുടെ സീനുകളുടെ ചിത്രീകരണം പുരോഗമിച്ചു. നയന് താരക്ക് പുറമെ ബോളിവുഡ് താരം സുനില് ഗ്രോവറിന്റെയും സീനുകള് ചിത്രീകരിക്കും. ആറ്റ്ലിയുടെ ബിഗ്ബജറ്റ് ബോളിവുഡ് ചിത്രത്തിന്റെ പേരുവിവരങ്ങള് ഉള്പ്പെടെ പുറത്തുവിട്ടിട്ടില്ല. തുടക്കത്തില് ഷൂട്ടിങ് നിര്ത്തിവെക്കേണ്ടിവരുമെന്ന് കരുതിയിരുന്നു. എന്നാല് അത് സംഭവിച്ചില്ല. അണിയറ പ്രവര്ത്തകര് മറ്റൊരു സൗത്ത് മുംബൈ ലൊക്കേഷനിലെത്തി. ഷാരൂഖ് ഇല്ലാത്ത സീനുകളുടെ ചിത്രീകരണം ആരംഭിച്ചു. ഷൂട്ടിങ് നിര്ത്തിവെക്കുന്നത് നിര്മാതാക്കള്ക്കും അതുപോലെതന്നെ ദിവസവേതനക്കാര്ക്കും നഷ്ടമുണ്ടാക്കുമെന്നും സൂപ്പര് താരം മനസിലാക്കുന്നു. അടുത്ത ആഴ്ച ആദ്യം വരെ ഈ ഷൂട്ടിങ് പുരോഗമിക്കും ചിത്രത്തിന്റെ അണിയറ പ്രവര്ത്തകര് പറയുന്നു. ബിഗ്ബജറ്റ് വമ്ബന് ചിത്രമായതിനാല് തന്നെ നിരവധി ഷെഡ്യൂളുകളായി ചിത്രീകരണം ആരംഭിക്കാനായിരുന്നു തുടക്കത്തില് തന്നെ അണിയറ പ്രവര്ത്തകരുടെ തീരുമാനം. കിങ് ഖാന് ഇരട്ട വേഷത്തില് ചിത്രത്തിലെത്തുമെന്നാണ് നേരത്തേ പുറത്തുവന്ന റിപ്പോര്ട്ടുകള് സൂചിപ്പിക്കുന്നത്. ഒരു ഇടവേളക്ക് ശേഷം ആറ്റ്ലി ഒരുക്കുന്ന ചിത്രമാണിത്.The post ഷാരൂഖില്ലാത്ത ഭാഗങ്ങളുടെ ചിത്രീകരണം പൂര്ത്തിയാക്കാനൊരുങ്ങി ആറ്റ്ലി first appeared on MalayalamExpressOnline.